techiaith/cofnodycynulliad_en-cy huggingface dataset:
English: Recently, there have been pockets of anti-social behaviour incidents in my constituency. Ystradfechan cricket field in Treorchy is the scene of large gatherings of youths, which have escalated in seriousness in recent times. Drug paraphernalia and smashed alcohol bottles are frequent sights at this beautiful park in the aftermath of these gatherings. Furthermore, the threat of large-scale disturbance involving young people from the Rhondda, the Cynon Valley and Pontypridd was, thankfully, averted due to proactive policing in Pontypridd town centre over the last couple of weeks. Local authorities have a vital role to play in tackling anti-social behaviour at source with their responsibility for youth services. Now, in England, a link has been established between areas with the biggest cut to youth services and the sharpest increase in knife crime. Now, I value youth services. I personally benefited from them, as did my friends. In Rhondda Cynon Taf, youth services have been hollowed out as a result of cuts, because the Labour administration simply hasn't prioritised youth services. And the result is that young people are left with very little to do and now we're seeing the fruits of that. So, what value does your Government place on youth services? And, if you agree with me that youth services are vital, will that be reflected in the next local government settlement, and would you also consider issuing guidance to local authority leaders on this matter?
Welsh: Yn ddiweddar, cafwyd pocedi o achosion o ymddygiad gwrthgymdeithasol yn fy etholaeth. Mae criwiau mawr o bobl ifanc yn tueddu i hel at ei gilydd ar faes criced Ystradfechan yn Nhreorci, gan arwain at ddigwyddiadau cynyddol ddifrifol yn ddiweddar. Mae'r criwiau hyn yn aml yn gadael taclau cyffuriau a photeli alcohol wedi torri ar eu holau yn y parc hardd hwn. At hynny, llwyddwyd i wrthsefyll y bygythiad o aflonyddwch ar raddfa fawr gan bobl ifanc o'r Rhondda, Cwm Cynon a Phontypridd, diolch byth, yn sgil plismona rhagweithiol yng nghanol tref Pontypridd yn ystod yr ychydig wythnosau diwethaf. Mae gan awdurdodau lleol rôl hanfodol i'w chwarae yn mynd i'r afael ag ymddygiad gwrthgymdeithasol yn y gwraidd gyda'u cyfrifoldeb am wasanaethau ieuenctid. Nawr, yn Lloegr, gwelwyd bod cysylltiad rhwng yr ardaloedd sy'n wynebu'r toriad mwyaf i wasanaethau ieuenctid a'r cynnydd mwyaf mewn troseddau cyllyll. Nawr, rwy'n gweld gwerth gwasanaethau ieuenctid. Fe elwais arnynt yn bersonol, fel y gwnaeth fy ffrindiau. Yn Rhondda Cynon Taf, mae gwasanaethau ieuenctid wedi cael eu gwasgu'n ddim o ganlyniad i doriadau, gan nad yw'r weinyddiaeth Lafur wedi blaenoriaethu gwasanaethau ieuenctid. A'r canlyniad yw bod pobl ifanc heb fawr ddim i'w wneud a gwelwn ganlyniadau hynny yn awr. Felly, pa werth y mae eich Llywodraeth yn ei roi ar wasanaethau ieuenctid? Ac os cytunwch â mi fod gwasanaethau ieuenctid yn hanfodol, a gaiff hynny ei adlewyrchu yn y setliad llywodraeth leol nesaf, ac a fyddech hefyd yn ystyried cyhoeddi canllawiau i arweinwyr awdurdodau lleol ar y mater hwn?
English: Youth services are not actually in my portfolio, but I'm familiar with -
Welsh: Nid yw gwasanaethau ieuenctid yn fy mhortffolio i mewn gwirionedd, ond rwy'n gyfarwydd â -
English: Youth services.
Welsh: Gwasanaethau ieuenctid.
English: Yes, the independent task and finish group is on schedule to deliver its report and make recommendations to me this summer. It has prioritised a number of issues that will complement the work of the Law Commission and the unadopted roads taskforce.
Welsh: Gwnaf, mae'r grŵp gorchwyl a gorffen annibynnol ar amser i gyflwyno ei adroddiad a gwneud argymhellion i mi yr haf hwn. Mae wedi rhoi blaenoriaeth i nifer o faterion a fydd yn ategu gwaith Comisiwn y Gyfraith a'r tasglu ffyrdd sydd heb eu mabwysiadu.
English: I recently met with the Chartered Institute of Housing Cymru, who are feeding into the task and finish group, together with residents of Cwm Calon estate in Penallta, Ystrad Mynach, in Caerphilly constituency. There are still a number of unresolved issues relating to the escalating estate management charges that residents are expected to pay, and I know that that is a specific area of responsibility for the task and finish group. Residents in Cwm Calon - and there are many other housing estates across Wales with these problems; Members across the Chamber will know that they have the same issues in their constituencies - want the Welsh Government to take action. Can, Minister, you tell me when precisely will the task and finish group report and can you also give the guarantee that estate management charges will be dealt with?
Welsh: Yn ddiweddar, cyfarfûm â Sefydliad Tai Siartredig Cymru, sy'n cyfrannu at y grŵp gorchwyl a gorffen, ynghyd â thrigolion ystâd Cwm Calon ym Mhenallta, Ystrad Mynach, yn etholaeth Caerffili. Mae nifer o faterion yn dal heb eu datrys mewn perthynas â'r taliadau rheoli ystâd cynyddol y disgwylir i drigolion eu talu, a gwn fod hwnnw'n faes cyfrifoldeb penodol i'r grŵp gorchwyl a gorffen. Mae trigolion Cwm Calon - ac mae llawer o ystadau tai eraill ledled Cymru yn wynebu'r problemau hyn; bydd Aelodau ar draws y Siambr yn gwybod bod ganddynt yr un problemau yn eu hetholaethau hwy - am i Lywodraeth Cymru weithredu. Weinidog, a allwch ddweud wrthyf pa bryd yn union y bydd y grŵp gorchwyl a gorffen yn adrodd ac a allwch hefyd roi sicrwydd y bydd taliadau rheoli ystadau'n cael sylw?
English: The next item, therefore, is the topical questions. The first topical question is from David Rees.
Welsh: Yr eitem nesaf, felly, yw'r cwestiynau amserol. Mae'r cwestiwn cyntaf i'w ofyn gan David Rees.
English: Can I thank the Member for his question and assure him that I've spoken with Tata Steel and with trade union representatives, along with the Secretary of State for Business, Energy and Industrial Strategy? It's too early at this stage to say what this might mean for Tata Steel in Wales, but of course, Llywydd, this Welsh Government stands ready to secure a sustainable future for iron and steel production in Wales that protects employment and steel communities.
Welsh: A gaf fi ddiolch i'r Aelod am ei gwestiwn a'i sicrhau fy mod wedi siarad gyda Tata Steel a chyda chynrychiolwyr undebau llafur, ynghyd â'r Ysgrifennydd Gwladol dros Fusnes, Ynni a Strategaeth Ddiwydiannol? Mae'n rhy gynnar ar hyn o bryd i ddweud beth y gallai hyn ei olygu i Tata Steel yng Nghymru, ond wrth gwrs, Lywydd, mae Llywodraeth Cymru yn barod i sicrhau dyfodol cynaliadwy ar gyfer cynhyrchu haearn a dur yng Nghymru sy'n diogelu cyflogaeth a chymunedau dur.
English: I was keen to understand what the alternative plan might be as well when I spoke with Tor Farquhar on Friday, and he assured me that the endgame, the ultimate goal, remains the same, and will remain the same, and that is to ensure that sufficient investment is made, particularly in Port Talbot, to give Welsh steel and iron making a sustainable and strong future, and of course we have a role in that. We've already played a part in that; UK Government must play a part as well, and that is still the plan. Therefore a plan B is not absolutely necessary at this stage because Tata are still in a position to be pursuing the goal of sustainable production. In terms of the conditionality that's attached to our support, I'm sorry that you've not received a note. I assure you that the details that we are able to provide to you we provide to you in a timely fashion, but the conditionality relating to employment will continue, regardless of what happens with the merger, and I think it's absolutely right that we do apply tough conditions. And it's right that, whilst Tata's been able to draw down a significant package to date, the remaining funding that we have put on the table is met with a willingness to commit to employ dedicated, loyal and skilled staff for a good number of years.
Welsh: Roeddwn yn awyddus i ddeall beth fyddai'r cynllun amgen pan siaradais â Tor Farquhar ddydd Gwener, a rhoddodd sicrwydd imi mai'r un yw'r nod yn y pen draw, a bydd yn parhau yr un fath, sef sicrhau y gwneir digon o fuddsoddiad, yn enwedig ym Mhort Talbot, er mwyn rhoi dyfodol cynaliadwy a chryf i ddur a haearn o Gymru, ac wrth gwrs, mae gennym rôl i'w chwarae yn hynny. Rydym eisoes wedi chwarae rhan yn hynny; rhaid i Lywodraeth y DU chwarae rhan hefyd, a dyna'r cynllun o hyd. Felly, nid yw'n gwbl angenrheidiol cael cynllun wrth gefn ar yr adeg hon gan fod Tata yn dal i fod mewn sefyllfa i fynd ar drywydd cynhyrchiant cynaliadwy. O ran yr amodoldeb sydd ynghlwm wrth ein cymorth, mae'n flin gennyf nad ydych wedi cael nodyn. Rwy'n eich sicrhau bod y manylion y gallwn eu darparu i chi yn cael eu rhoi mewn modd amserol, ond bydd yr amodoldeb ynglŷn â chyflogaeth yn parhau, ni waeth beth fydd yn digwydd gyda'r uno, a chredaf ei bod yn gwbl briodol ein bod yn gosod amodau llym. Ac er bod Tata wedi gallu cynnig pecyn sylweddol hyd yn hyn, mae'n iawn fod yna barodrwydd i ymrwymo i gyflogi staff ymroddgar, teyrngar a medrus am nifer dda o flynyddoedd i gyd-fynd â gweddill yr arian a gyfrannwyd gennym.
English: I'd like to pick up on your comments that you will be heading to the Netherlands to speak to Tata executives there and to just ask you what discussions you have had to date with Tata operations outside the UK, not just on a European level, but worldwide, too. There is an article on Bloomberg in which Tata's chief finance officer has been quoted saying that Tata will be shifting its focus to the Indian steel market, and that the European operation must not draw resources away from the expansion in India, even going so far as to say that assets would need to be sold off to make business more profitable, putting the future of Welsh steel in even further doubt. I certainly would categorise that as serious clouds on the horizon. Now, the collapse of the merger has meant that of course the European operation will in a way be more reliant on the Indian operation's resources, meaning that, in the near future, Tata could or will have to look at deinvesting in Europe based on the priorities set out by the chief financial officer. So I'd like your comments on that. Tata has also stated that they will also be looking at partnerships with non-European companies. Can I ask what discussions you have had with regard to that possibility?
Welsh: Hoffwn sôn am eich sylwadau y byddwch yn mynd i'r Iseldiroedd i siarad â swyddogion gweithredol Tata yno ac i ofyn ichi pa drafodaethau a gawsoch hyd yma gyda gweithfeydd Tata y tu allan i'r DU, nid ar lefel Ewropeaidd yn unig, ond yn fyd-eang hefyd. Ceir erthygl ar Bloomberg lle dyfynnwyd prif swyddog cyllid Tata yn dweud y bydd Tata yn symud ei ffocws i farchnad ddur India, ac na ddylai'r gwaith Ewropeaidd dynnu adnoddau oddi wrth yr ehangu yn India, gan fynd mor bell â dweud y byddai angen gwerthu asedau er mwyn gwneud busnes yn fwy proffidiol, gan greu mwy fyth o amheuaeth ynglŷn â dyfodol dur Cymru. Yn sicr, buaswn yn disgrifio hynny fel cymylau go ddifrifol ar y gorwel. Nawr, mae methiant yr uno wedi golygu wrth gwrs y bydd y gwaith Ewropeaidd yn fwy dibynnol mewn ffordd ar adnoddau'r gwaith yn India, sy'n golygu, yn y dyfodol agos, y gallai neu y bydd yn rhaid i Tata edrych ar ddadfuddsoddi yn Ewrop yn seiliedig ar y blaenoriaethau a nodir gan y prif swyddog ariannol. Felly, hoffwn gael eich sylwadau ar hynny. Mae Tata hefyd wedi datgan y bydd yn edrych ar bartneriaethau gyda chwmnïau nad ydynt yn rhai Ewropeaidd. A gaf fi ofyn pa drafodaethau a gawsoch ynglŷn â'r posibilrwydd hwnnw?
English: On partnerships with non-European countries, we've asked about any alternatives to the proposed joint venture and merger. It's a commercial matter for Tata, of course, but we are keen to understand what alternatives there might be, and what interest there might be. That's one of the reasons why I'm keen to go to the Netherlands and speak with senior executives. The shifting focus away from Europe and towards India means that the steel family within the European Community will act more distinctively, potentially, in the future, and that is why I believe that engagement at a European level is absolutely right. We have good relations already with Ratan Tata and with senior executives in India. We stand ready to go to Mumbai if necessary. For the time being the advice that we've received from Tata is to ensure that we thoroughly engage at a European level. That's what we are doing, and that's what I'll continue to do.
Welsh: O ran partneriaethau â gwledydd nad ydynt yn rhai Ewropeaidd, rydym wedi holi ynglŷn ag unrhyw ddewis amgen yn lle'r gyd-fenter a'r uno arfaethedig. Mae'n fater masnachol i Tata, wrth gwrs, ond rydym yn awyddus i ddeall pa ddewisiadau eraill sydd ar gael, a pha ddiddordeb a allai fod. Dyna un o'r rhesymau pam rwy'n awyddus i fynd i'r Iseldiroedd i siarad ag uwch-swyddogion gweithredol. Mae symud y ffocws oddi ar Ewrop a thuag at India yn golygu y bydd y teulu dur yn y Gymuned Ewropeaidd yn gweithredu'n fwy gwahaniaethol yn y dyfodol o bosibl, a dyna pam rwy'n credu bod ymgysylltu ar lefel Ewropeaidd yn hollol gywir. Mae gennym gysylltiadau da eisoes â Ratan Tata a chydag uwch-swyddogion gweithredol yn India. Rydym yn barod i fynd i Mumbai os bydd angen. Am y tro y cyngor a gawsom gan Tata yw sicrhau ein bod yn ymgysylltu'n drylwyr ar lefel Ewropeaidd. Dyna a wnawn, a dyna y byddaf yn parhau i'w wneud.
English: Can I thank Jack Sargeant for his contribution and for his questions? I can assure the Member that I'm maintaining a keen interest in all of Tata's sites across Wales, and tomorrow morning, I will be visiting Tata Shotton to meet with local union representatives and, of course, executives at the plant. I think it may be a timely moment for the cross-party steel group to reconvene here in the Assembly to consider the various matters that are being discussed this afternoon, and I would absolutely agree with the Member that sky-high energy costs are the major challenge, not just to Tata's operations, but to the whole of the steel community across the United Kingdom, and, indeed, to a huge number of energy-intensive firms. It's therefore absolutely vital that the UK acts on volatile and often extraordinarily high energy costs that leave businesses in Britain at a competitive disadvantage. Jack Sargeant also makes the important point concerning procurement and, of course, there are some major infrastructure projects at a UK and, indeed, at a Welsh level that we would wish to see Welsh steel used in. For our part here in Wales, they include road-building projects, they include, of course, the metro as well. And at a UK level, projects such as HS2 should, in my view, utilise steel made here in Wales.
Welsh: A gaf fi ddiolch i Jack Sargeant am ei gyfraniad ac am ei gwestiynau? Gallaf sicrhau'r Aelod fy mod yn parhau i fod â diddordeb brwd ym mhob un o safleoedd Tata ledled Cymru, a bore yfory, byddaf yn ymweld â Tata Shotton i gyfarfod â chynrychiolwyr undebau lleol, a swyddogion gweithredol yn y gwaith wrth gwrs. Credaf y gallai fod yn adeg amserol i'r grŵp dur trawsbleidiol ailymgynnull yma yn y Cynulliad i ystyried y gwahanol faterion sy'n cael eu trafod y prynhawn yma, a chytunaf yn llwyr â'r Aelod mai costau ynni uchel yw'r brif her, nid yn unig i weithfeydd Tata, ond i'r holl gymuned ddur ledled y Deyrnas Unedig, ac yn wir, i nifer enfawr o gwmnïau ynni-ddwys. Felly, mae'n gwbl hanfodol fod y DU yn gweithredu ar gostau ynni anwadal, sy'n aml yn eithriadol o uchel, ac sy'n gosod busnesau ym Mhrydain dan anfantais gystadleuol. Mae Jack Sargeant hefyd yn gwneud pwynt pwysig ynglŷn â chaffael ac wrth gwrs, ceir rhai prosiectau seilwaith mawr ar lefel y DU, ac ar lefel Cymru yn wir, yr hoffem eu gweld yn defnyddio dur Cymru. O'm rhan ni yma yng Nghymru, maent yn cynnwys prosiectau adeiladu ffyrdd, ac maent yn cynnwys y metro hefyd wrth gwrs. Ac yn fy marn i, ar lefel y DU, dylai prosiectau fel HS2 ddefnyddio dur a gynhyrchwyd yma yng Nghymru.
English: Minister, these are worrying times for the steel industry right across Wales, and, obviously, your concern is for all Tata plants right across the country, as you've stated. For me, obviously, Llanwern and the Orb works are particularly concerning because they provide many high-quality, well-paid jobs locally, and other jobs in the supply chain and so on depend upon them. The Orb works is up for sale at the moment, which puts it in a particular position. I just would like your assurance, Minister, that those plants will receive your full consideration in your work with Tata, with the trade unions, with UK Government, with local politicians and all others with a stake in these matters. And if you are meeting at plants in Wales, Minister, to discuss these matters, I'd be very grateful if you could also meet in my constituency.
Welsh: Weinidog, mae'n adeg ofidus i'r diwydiant dur ym mhob rhan o Gymru, ac yn amlwg, rydych chi'n pryderu am holl weithfeydd Tata ledled y wlad, fel y dywedoch chi. I mi, yn amlwg, mae Llan-wern a gwaith Orb yn peri pryder arbennig am eu bod yn darparu llawer o swyddi o ansawdd uchel sy'n talu'n dda yn lleol, ac mae swyddi eraill yn y gadwyn gyflenwi ac yn y blaen yn dibynnu arnynt. Mae gwaith Orb ar werth ar hyn o bryd, sy'n ei roi mewn sefyllfa benodol. Hoffwn gael sicrwydd gennych, Weinidog, y byddwch yn ystyried y gweithfeydd hynny'n llawn yn eich gwaith gyda Tata, gyda'r undebau llafur, gyda Llywodraeth y DU, gyda gwleidyddion lleol a phawb arall sydd â budd yn y materion hyn. Ac os ydych yn cyfarfod mewn gweithfeydd yng Nghymru i drafod y materion hyn, Weinidog, buaswn yn ddiolchgar iawn pe gallech gyfarfod yn fy etholaeth innau hefyd.
English: I'd be pleased to meet with the Member at the plant that he represents. I raised queries with Tata on Friday concerning all of the sites, and I was told that the Orb works sale continues. It's a different situation for Trostre - the disposal of that particular site is off the table if the merger doesn't go ahead. But I will keep Members updated regarding each of the sites whenever I receive information from my officials and from Tata, and, whenever possible, I will also endeavour to visit steel facilities in anyone's constituency.
Welsh: Buaswn yn falch o gyfarfod â'r Aelod yn y gwaith y mae'n ei gynrychioli. Gofynnais gwestiynau i Tata ddydd Gwener ynglŷn â phob un o'r safleoedd, a dywedwyd wrthyf fod gwerthiant gwaith Orb yn parhau. Mae'n sefyllfa wahanol i Drostre - nid yw'r broses o waredu'r safle penodol hwnnw'n digwydd os nad yw'r uno'n mynd yn ei flaen. Ond byddaf yn rhoi'r wybodaeth ddiweddaraf i'r Aelodau am bob un o'r safleoedd pan gaf y wybodaeth gan fy swyddogion a chan Tata, a phryd bynnag sy'n bosibl, byddaf hefyd yn ymdrechu i ymweld â gweithfeydd dur yn etholaethau unrhyw un ohonoch.
English: The Presiding Officer has indicated that I must be short, and there are a number of questions around energy that have been asked this afternoon, but in terms of how the Welsh Government can help and support the industry in terms of business rates and help on business rates, I'd be grateful for any update in that regard. And also, have you any indication about how this announcement may affect the commercial investment to secure a long-term future for the Trostre site as well?
Welsh: Mae'r Llywydd wedi nodi bod yn rhaid i mi fod yn fyr, ac mae nifer o gwestiynau wedi'u gofyn ynglŷn ag ynni y prynhawn yma, ond ynglŷn â'r modd y gall Llywodraeth Cymru helpu a chefnogi'r diwydiant o ran ardrethi busnes a chymorth gydag ardrethi busnes, buaswn yn ddiolchgar am unrhyw ddiweddariad ar hynny. Hefyd, a oes gennych unrhyw syniad sut y gallai'r cyhoeddiad hwn effeithio ar y buddsoddiad masnachol i sicrhau dyfodol hirdymor i safle Trostre hefyd?
English: In terms of energy, of course, the UK Government, as has been said, have a huge role to play, but also I know that Members are keen for us to respond to the recently declared climate emergency. I think it's worth saying that, based on the recently published report from the Committee on Climate Change, it's very clear that it is in our interest to ensure that we do not lose steel making, even given the fact that it is a heavy carbon contributor. Why is that? Well, it's because the Committee on Climate Change clearly states that scenarios for reducing UK industrial emissions are dependent on retaining our industrial base and decarbonising it, rather than losing it to another country where it might not be decarbonsied. And, so, it's absolutely vital that we play our part, all of us, in ensuring that the heavier contributing industries in our country contribute less in the future, through investment. In terms of business rates, this is, of course, a matter that falls within the remit of my friend and colleague the finance Minister, and I'm sure that she'll be willing and enthusiastic to respond to questions concerning this matter. The most important thing for Tata, and the Member rightly raises commercial interest and commercial viability, the most important thing for Tata is that Tata Steel Europe maintains a focus on delivering the plan that was always in place, which is to ensure that sufficient investment is secured in order to modernise the facilities and to put them on a stable, long-term footing.
Welsh: Mewn perthynas ag ynni, wrth gwrs, mae gan Lywodraeth y DU rôl enfawr i'w chwarae fel y dywedwyd, ond gwn hefyd fod yr Aelodau'n awyddus inni ymateb i'r argyfwng hinsawdd y cafwyd datganiad yn ei gylch yn ddiweddar. Yn seiliedig ar yr adroddiad a gyhoeddwyd yn ddiweddar gan y Pwyllgor ar Newid Hinsawdd, rwy'n credu ei bod hi'n werth dweud ei bod yn amlwg iawn y byddai o fudd inni sicrhau nad ydym yn colli cynhyrchiant dur, hyd yn oed o ystyried ei fod yn gyfrannwr carbon trwm. Pam felly? Wel, y rheswm am hyn yw bod y Pwyllgor ar Newid Hinsawdd yn datgan yn glir fod senarios ar gyfer lleihau allyriadau diwydiannol y DU yn ddibynnol ar gadw ein sylfaen ddiwydiannol a'i datgarboneiddio, yn hytrach na'i cholli i wlad arall lle na fyddai'n cael ei datgarboneiddio o bosibl. Ac felly, mae'n gwbl hanfodol ein bod yn chwarae ein rhan, bob un ohonom, a sicrhau bod y diwydiannau cyfrannol trymach yn ein gwlad yn cyfrannu llai yn y dyfodol, drwy fuddsoddi. Mae ardrethi busnes wrth gwrs yn fater sy'n perthyn i gylch gwaith fy nghyfaill a fy nghyd-Aelod, y Gweinidog cyllid, ac rwy'n siŵr y bydd yn barod ac yn frwdfrydig i ymateb i gwestiynau ar y mater. Y peth pwysicaf i Tata, ac mae'r Aelod yn iawn i nodi diddordeb masnachol a hyfywedd masnachol, y peth pwysicaf i Tata yw bod Tata Steel Europe yn parhau i ganolbwyntio ar gyflawni'r cynllun a oedd bob amser ar waith, sef sicrhau digon o fuddsoddiad i foderneiddio'r gweithfeydd a'u gosod ar sail sefydlog, hirdymor.
English: I issued a written statement yesterday on this matter to ensure that Members were aware of the situation. HMRC identifies Welsh taxpayers and issues tax codes to employers who are responsible for applying their employees' tax codes. Some employers did not apply the correct codes. HMRC is supporting employers to fix this.
Welsh: Cyhoeddais ddatganiad ysgrifenedig ddoe ar y mater hwn er mwyn sicrhau bod yr Aelodau'n ymwybodol o'r sefyllfa. Mae Cyllid a Thollau ei Mawrhydi yn nodi trethdalwyr Cymru ac yn cyhoeddi codau treth i gyflogwyr sy'n gyfrifol am ddefnyddio codau treth eu gweithwyr. Ni osodwyd y codau cywir gan rai cyflogwyr. Mae CThEM yn cynorthwyo cyflogwyr i unioni hyn.
English: Thank you very much for that response. I'm pleased that we are having an opportunity to ask a few further questions on this. The shame here is that we are in that process now of introducing these historic new taxes -
Welsh: Diolch yn fawr iawn i chi am yr ymateb yna. Dwi'n falch ein bod ni'n cael cyfle i ofyn ychydig o gwestiynau ymhellach. Beth sy'n drueni yn fan hyn, wrth gwrs, yw ein bod ni yn y broses yna o gyflwyno'r trethi newydd, hanesyddol yna -
English: Just a moment, please.
Welsh: Un funud, os gwelwch yn dda.